CELEX: 32003D0077
Language: bg
Date: 2003-02-01 00:00:00
Title: Решение на Съвета от 1 февруари 2003 за установяване на многогодишни финансови насоки за управление активите на ЕОВС при ликвидация и при завършване на ликвидацията, управлението на активите на Изследователския фонд за въглища и стомана

Важна правна забележка

|

32003D0077

Официален вестник n° L 029 , 05/02/2003 стр. 0025 - 0027 специално чешко издание глава 01 том 04 стр. 247  - 249 специално испанско издание глава 01 том 04 стр. 247  - 249 специално унгарско издание глава 01 том 04 стр. 247  - 249 специално литвийско издание глава 01 том 04 стр. 247  - 249 LV.ES глава 01 том 04 стр. 247  - 249 MT.ES глава 01 том 04 стр. 247  - 249 PL.ES глава 01 том 04 стр. 247  - 249 SK.ES глава 01 том 04 стр. 247  - 249 специално словенско издание глава 01 том 04 стр. 247  - 249

		20030201Решение на Съветаот 1 февруари 2003за установяване на многогодишни финансови насоки за управление активите на ЕОВС при ликвидация и при завършване на ликвидацията, управлението на активите на Изследователския фонд за въглища и стомана(2003/77/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Протокола, приложен към Договора за създаване на Европейската общност, за финансовите последици при изтичане на Договора за ЕОВС и Изследователския фонд за въглища и стомана,като взе предвид Решение 2003/76/ЕО на Съвета от 1 февруари 2003 г. което определя мерките, необходими за прилагането на Протокола, приложен към Договора за създаване на Европейската общност, относно финансовите последици от изтичането на Договора за ЕОВС и Изследователския фонд за въглища и стомана [1], и по-специално член 2, параграф 2 от него,като взе предвид предложението на Комисията [2],като взе предвид становището на Европейския парламент [3],като има предвид, че:(1) По смисъла на Протокола, приложен към Договора за създаване на Европейската общност, за финансовите последици от изтичане на Договора за ЕОВС и Изследователския фонд за въглища и стомана, Комисията управлява активите на ЕОВС при ликвидация и при завършване на ликвидацията, активите на Изследователския фонд за въглища и стомана(2) Управлението на тези активи следва да бъде насочено към придобиването на възможно най-високи доходи, което да е съвместимо със сигурността.(3) Съвкупният капитал на активите на Изследователския фонд за въглища и стомана, придобит чрез ликвидацията, следва да се запази цял.(4) Управлението на прехвърлените активи следва да отчита опита, придобит от провеждането на финансовите операции на Европейската общност за въглища и стомана, и следователно многогодишните финансови насоки за управление на активите на Европейската общност за въглища и стомана при ликвидация и при завършване на ликвидацията на активите на Изследователския фонд за въглища и стомана следва следователно да се основават на този опит,ПРИЕ НАСТОЯЩОТО РЕШЕНИЕ:Член 1Многогодишните финансови насоки за управление на активите на ЕОВС при ликвидация и при завършване на ликвидацията, на активите на Изследователския фонд за въглища и стомана (по-долу посочен като "финансови насоки") са установени в приложението.Член 2Прави се преглед на финансовите насоки или те се допълват, ако това е уместно, на всеки пет години, като първият период приключва на 31 декември 2007 г. За тази цел и най-късно през първите шест месеца на последната година на всеки петгодишен период Комисията прави преоценка на операциите и ефективността на финансовите насоки и предлага всякакви уместни поправки.Ако Комисията намира за подходящо, тя може да осъществи такава преоценка и да внесе предложения за всякакви необходими изменения пред Съвета преди изтичането на петгодишния период.Член 3Настоящото решение влиза в сила в деня след публикуването му в Официален вестник на Европейския съюз.То се прилага от 24 юли 2002 г.Член 4Адресати на настоящото решение са държавите- членки.Съставено в Брюксел на 1 февруари 2003 година.За СъветаПредседателG. Papandreou[1] ОВ L 29, 5.2.2003 г., стр. 22.[2] ОВ С 180, 26.6.2001 г., стр. 10.[3] ОВ C 177, 25.7.2002 г., стр. 28.--------------------------------------------------20030201ПРИЛОЖЕНИЕФИНАНСОВИ НАСОКИ ЗА УПРАВЛЕНИЕ НА АКТИВИТЕ НА ЕОВС ПРИ ЛИКВИДАЦИЯ И ПРИ ЗАВЪРШВАНЕ НА ЛИКВИДАЦИЯТА, НА АКТИВИТЕ НА ИЗСЛЕДОВАТЕЛСКИЯ ФОНД ЗА ВЪГЛИЩА И СТОМАНА1. ИЗПОЛЗВАНЕ НА ПАРИЧНИТЕ СРЕДСТВАа) Активите на ЕОВС в ликвидация, които включват както портфейла от кредити, така и нейните инвестиции, се използват както е необходимо, за да се посрещнат оставащите задължения на ЕОВС по условията на нейните неизплатени заеми и на нейните задължения, произтичащи от предишни бюджети или всякаква друга непредвидена задлъжнялост.б) До степента, до която активите на ЕОВС в ликвидация не са необходими, за да се посрещат задълженията, така както са описани в буква а), те следва да бъдат инвестирани, така че да осигуряват доход, който да бъде използван за финансиране продължаването на изследователската работа в секторите, свързани с въглищата и стоманената индустрия.в) Активите на Изследователския фонд за въглища и стомана се инвестират така, че да осигурят доход, който да бъде използван за финансиране продължаването на изследователската дейност в секторите, свързани с въглищата и стоманената промишленост.2. РАЗПРЕДЕЛЕНИЕ НА АКТИВИТЕСъгласно точка 1 Комисията ще разпредели активи между следните три категории:а) резерви, които са нужни за предоставяне на гаранция на кредиторите на ЕОВС, така че всички нейни неизплатени заеми и лихвата по тях ще бъдат изплатени изцяло на падежната дата, като по този начин ще се даде възможност на длъжника да поддържа кредитен рейтинг "AAA" или неговия еквивалент;б) финансови средства, които са необходими, за да се гарантират разходите по всички суми, законово ангажирани по Оперативния бюджет на ЕОВС, преди изтичане на Договора за ЕОВС;в) до степента, до която финансовите средства повече не са необходими за гореспоменатите цели (заради разходването на заемите или плащането на лихви, без да има посягане върху резервите или евентуално отлагане на бюджетни задължения), тези средства ще бъдат разпределени за инвестиционни категории.3. ИНВЕСТИЦИОННИ КАТЕГОРИИАктивите, посочени в точка 2, трябва да се инвестират по такъв начин, че да се гарантира финансовите средства да са в наличност, както и когато са необходими, като в същото време се генерира най-високата възвръщаемост, което е съвместимо с това, което се прави последователно при осигуряването на висока степен на сигурност и стабилност за дълъг период от време.а) За да се постигнат тези цели, се разрешава инвестиране само за следните категории активи:i) срочни депозити с оторизирани банки;ii) парични пазарни инструменти с краен падеж, по-малък от една година, емитирани от оторизирани банки или от която и да е категория оторизирани емитенти;iii) полици с фиксирани или плаващи курсове с падеж не по-дълъг от 10 години, при условие че са издадени от коя и да е категория оторизирани емитенти;iv) дялови акции в оторизирани, колективни, инвестиционни фондове, при условие че такива инвестиции са ограничени до фондове, чиято цел е да отговорят на поведението на финансовия индекс, и само за инвестиции, посочени в точка 2, буква в).б) Комисията може също така да използва някоя от следните операции по отношение на категориите активи, установени в буква а):i) споразумения за обратно закупуване и променливо обратно закупуване, при условие че контрагентите са оторизирани за такива транзакции и ако:- ценните книги, държани по тези договори, могат да не бъдат препродавани на страни, освен контрагенти по договори, преди срока на договора, и- Комисията остава в позиция да изкупува обратно ценни книги, които тя е можела да продаде в датата на изтичане на договора;ii) операции по отдаване на полици, но само при условията и процедурите, установени от признати системи за клиринг като Clearstream и Еuroclear или от водещи финансови институции, специализиращи в този тип операции, които са предмет на административни правила, считани за еквивалент на правилата на Общността.в) "Оторизирани" контрагенти, както е използван терминът в тези насоки, са тези, избрани от Комисията съгласно нейните правила и процедури, посочени в точка 7.4. ИНВЕСТИЦИОННИ ЛИМИТИа) Инвестициите се лимитират до следните суми:i) за полици, емитирани или гарантирани от държавите-членки или институциите на Съюза, 250 милиона EUR за държава-членка или за институция;ii) за полици, емитирани или гарантирани от други суверенни или наднационални кредитополучатели с кредитен рейтинг не по- малък от "АА" или негов еквивалент, 100 милиона EUR за емитент или гарант;iii) за депозит със и/или дългови инструменти на оторизирана банка, по-ниско от 100 милиона EUR за банка или 5 % от собствените банкови парични средства;iv) за полици на корпоративни емитенти с кредитен рейтинг, не по-малък от "ААА" или негов еквивалент, 50 милиона EUR за емитент;v) за полици на корпоративни емитенти с кредитен рейтинг, не по-малък от "АА", 25 милиона EUR за емитент;vi) за владение на колективни инвестиционни фондове с кредитен рейтинг, не по-малък от "АА" или негов еквивалент, 25 милиона EUR за всяко такова средство.б) Инвестицията във всяко отделно емитиране на полица, предмет на ограниченията, изложени в буква а), няма да е повече от 20 % от общата сума на тази емисия.в) Инвестицията във всеки капитал за покриване на риска, предмет на ограниченията, отбелязани в буква а), и натрупана между инструментите, където е необходимо, не може да надвишава 20 % от общия размер на активите.г) Рейтингите, посочени в тези насоки, са онези, прилагани поне от една основна международна кредитна агенция за рейтинги, както се подразбира в общия смисъл.5. ТРАНСФЕР В БЮДЖЕТА НА ЕВРОПЕЙСКИЯ СЪЮЗНетните приходи ще бъдат включен в общия бюджет на Европейския съюз като приходи, предварително предназначени за определени цели, и ще бъдат прехвърлени от ЕОВС в ликвидация и при завършване на ликвидацията, активите на Изследователския фонд за въглища и стомана, когато е необходимо, за да се посрещат задълженията от бюджетната линия, насочена за изследователски програми за секторите, свързани с въглища и стоманена промишленост.6. ОСЧЕТОВОДЯВАНЕУправлението на паричните фондове се осчетоводява в годишната сметка "Приход разход" в годишния баланс, изготвян за ЕОВС в ликвидация и при завършване на ликвидацията активите на Изследователския фонд за въглища и стомана. Те се основават на общоприетите счетоводни принципи, сходни с тези, предвидени за ЕОВС, и по-специално Четвърта директива 78/660/ЕИО на Съвета от 25 юли 1978 г. относно годишните счетоводни сметки на някои видове дружества [1] и Директива 86/635/ ЕИО на Съвета от 8 декември 1986 г. относно годишните и консолидираните счетоводни сметки на банките и другите финансови институции [2]. Счетоводните сметки ще бъдат одобрени от Комисията и анализирани от Сметната палата. Комисията ангажира външни фирми, за да извършат годишен одит на нейните счетоводни сметки.7. УПРАВЛЕНСКИ ПРОЦЕДУРИКомисията извършва във връзка с ЕОВС в ликвидация и при завършване на ликвидацията активите на Изследователския фонд за въглища и стомана, гореспоменатите операции в съответствие с тези насоки и съгласно нейните вътрешни правила и процедури, които са в сила за ЕОВС в периода на нейното разпускане или когато тя бъде преустроена впоследствие.Подробен доклад по управленските операции, проведени съгласно тези насоки, се изготвя на всеки три месеца и се изпраща на държавите- членки.[1] ОВ L 222, 14.8.1978 г., стр. 11. Директива, последно изменена с Директива 2001/65/ЕО (ОВ L 283, 27.10 2001 г., стр. 28).[2] ОВ L 372, 31.12 1986 г., стр. 1. Директива, последно изменена с Директива 2001/65/ЕО.--------------------------------------------------